দেশত পুনৰ বন্ধ হ'ল আন এটা সমবায় বেংক। বিত্তীয় অচলাৱস্থাৰ দোহাই দি ৰিজাৰ্ভ বেংকে বন্ধ কৰি দিছে মহাৰাষ্ট্ৰৰ লক্ষ্মী সমবায় বেংক। বেংকটো বন্ধ কৰি দিয়াৰ পিছতে সমস্যাৰ সন্মুখীন হৈছে বেংকটোৰ গ্ৰাহকসকল।
অৱশ্যে ৰিজাৰ্ভ বেংকে বেংকটোত পাঁচলাখলৈ টকা জমা হোৱা সকলক সেই পৰিমাণৰে ধন ঘূৰাই দয়াৰ প্ৰতিশ্ৰতি দিছে যদিও পাঁচলাখৰ ওপৰত জমা থোৱাসকলেও কেৱল পাঁচলাখ টকাহে পাব। ফলত বহু গ্ৰাহক ক্ষতিৰ সন্মুখীন হোৱাৰ সম্ভাৱনাই বেছি।
ডি.আই.চি.জি.চি.-ৰ তত্বাৱধানত গ্ৰাহকসকলক ৫ লাখ টকালৈকে সম্পূৰ্ণ ধন ঘূৰাই দিয়া হ'ব। কিন্তু সমস্যাটো হ'ল যদি কোনোৱাই ইয়াতকৈ অধিক ধন বেংকটোত জমা কৰিছিল তেন্তে তেনে গ্ৰাহকৰ বাকী ধনৰাশি আৰু ঘূৰাই নাপাব। পুনেস্থিত ৰূপী কো-অপাৰেটিভ বেংক লিমিটেডো বন্ধ কৰি দিয়া হৈছিল।
২২ ছেপ্টেম্বৰৰ পৰা পুনেৰ উক্ত বেংকটোৱে কোনো লেনদেন কৰা নাই। পুনেৰ ৰূপী কো-অপাৰেটিভ বেংক লিমিটেড নামৰ সমবায় বেংকটোৰ ব্যাপক লোকচান হোৱাৰ দোহাই দিয়েই বেংকটো বন্ধ কৰি দিয়া হৈছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
